Ορχομενός Βοιωτίας

Ο Ορχομενός είναι κωμόπολη του νομού Βοιωτίας και έχει πληθυσμό 5.780 κατοίκους. Αποτελεί έδρα του Δήμου Ορχομενού ο οποίος έχει πληθυσμό 10.732 κατοίκους και έκταση 230.098 στρεμμάτων. Ο Ορχομενός είναι χτισμένος σε πεδινή τοποθεσία, στην βόρεια πλευρά της πεδιάδας της Κωπαΐδας. Διαρέεται από τον Μέλανα ποταμό (Μαυροπόταμος) που είναι παραπόταμος του βοιωτικού Κηφισού. Η κύρια δραστηριότητα των κατοίκων του Ορχομενού είναι η γεωργία.

Ο σύγχρονος Ορχομενός
Ο σύγχρονος Ορχομενός προέκυψε την δεκαετία του 1920 από την συνένωση δύο μικρότερων χωριών που γειτόνευαν, της Πετρομαγούλας και της Σκριπούς. Με την σταδιακή αύξηση του πληθυσμού τα δύο χωριά συνενώθηκαν. Ο Ορχομενός διαθέτει αρκετά αξιοθέατα που σχετίζονται με την μεγάλη του Ιστορία. Τα σημαντικότερα είναι ο αρχαιολογικός του χώρος με τον θυσαυρό του Μινύα και το αρχαίο θέατρο, ο βυζαντινός ναός της Παναγίας της Σκριπούς, το κάστρο του και οι πηγές των Χαρίτων.

Ο ναός της Παναγίας της Σκριπούς ήταν αυτός που έδωσε και το όνομα του στο ένα από τα δύο χωριά που αποτέλεσαν τον σύγχρονο Ορχομενό. Ο ναός της Παναγίας της Σκριπούς οφείλει την ονομασία της στις πολυάριθμες επιγραφές που υπάρχουν πάνω στις πέτρες που έχουν χρησιμοποιηθεί για την οικοδομησή του. Οι πέτρες έφεραν αρχαίοελληνικές επιγραφές γιατί προερχόνταν από τα ερείπια της αρχαίας πόλης του Ορχομενού. Η αρχική ονομασία του λοιπόν πρέπει να σχετιζόταν με το λατινικό scriptus που σημαίνει επιγραφή και με παραφθορά να εξελίχθηκε σε Σκριπού.

Ιστορία - Μυθολογία
Υπάρχουν πολυάριθμες μυθολογικές αναφορές για τον Ορχομενό. Ο σημαντικότερος μυθικός κύκλος ξεκινάει από τον βασιλιά Αθάμα που είχε παιδιά τον Φρίξο και την Έλλη. Με τον Ορχομενό επομένως συνδέεται ο μύθος του χρυσόμαλλου δέρματος και της Αργοναυτικής εκστρατείας.

Ο Ορχομενός φαίνεται να κατοικήθηκε από την νεολιθική περίοδο, γύρω στο 6000 π.χ. Μεγάλη ακμή όμως γνώρισε την πρώιμη Μηκυναϊκή περίοδο μεταξύ 2.000 και 1.200 π.Χ. όταν κατοικήθηκε από ένα αρχαιοελληνικό φύλλο τους Μινύες. Την περίοδο εκείνη η περιοχή γνώρισε μεγάλη ακμή. Χαρακτηριστικό της μεγάλης ανάπτυξης της κοινωνίας των Μινυών είναι τα αποστραγγιστικά έργα που έγιναν τότε, για την πρώτη αποξήρανση της Κωπαΐδας.

Ο Ορχομενός παρακμάζει με την εισβολή του αρχαίου λαού των Βοιωτών στην περιοχή της Βοιωτίας. Οι Βοιωτοί με αφετηρία την Θήβα σταδιακά κατέλαβαν όλη σχεδόν την περιοχή της σημερινής Βοιωτίας. Ο Ορχομενός από τον 8ο αιώνα π.Χ. και μετά, υπό την κυριαρχία των Βοιωτών αποτέλεσε μία σημαντική πόλη του κοινού των Βοιωτών. Χωρίς να διαδραματίσει κάποιο σπουδαίο ρόλο στην υπόλοιπη αρχαία περίοδο, άντεξε μέχρι τον 4ο αιώνα, οπότε και ακολούθησε την παρακμή ολόκληρου του Ελλαδικού χώρου.

Αξιοθέατα

 * Ο Θησαυρός του Μινύα
 * Το αρχαίο θέατρο-ωδείο
 * Οι Πηγές των Χαρίτων
 * Η Ακρόπολη
 * Η Παναγία η Σκριπού

Δείτε επίσης

 * Μινύες

Εξωτερικές Συνδέσεις

 * Επίσημη ιστοσελίδα του δήμου Ορχομενού

Ορχομενός Ορχομενός *

Orc'homenos Orcomen (Beòcia) Orchomenos Orchomenus (Boeotia) Orcómeno (ciudad) Orchomène (Béotie) Orcomeno (Beozia) Orchomenas Orchomenus Orchomenos (Beocja) Orchomenos Орхомен (Беотия) Orchomenos Orchomenos, Boiotien Орхомен (Беотія)